CONVOCATORIA DE PROVISIÓN TEMPORAL DUN POSTO DE TRABALLO DE XEFATURA DE SERVIZOS ADMINISTRATIVOS DE INFRAESTRUTURAS E VÍAS PROVINCIAIS EN COMISIÓN DE SERVIZOS
ADMINISTRACIÓN LOCAL — Provincial — Deputación Provincial (Persoal, oposicións, 06/07/2020)

O deputado delegado, en virtude das competencias delegadas da Presidencia en materia de persoal, dita a seguinte A proposta da dirección de Infraestruturas e Vías Provinciais, conformada polo deputado delegado de área, vistos os informes que obran no expediente administrativo, de conformidade co establecido artigo 81 Real decreto lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, artigo 96 da Lei de emprego público de Galicia, artigo 6 do Decreto 93/91, de 20 de marzo, polo que se aproba o Regulamento de provisión de postos de traballo, promoción profesional e promoción interna, e artigo 64 do 364/1995, do 10 de marzo, polo que se aproba o Regulamento Xeral de Ingreso do Persoal ao servizo da Administración Xeral do Estado, Provisión de postos de traballo e Promoción Profesional dos funcionarios civís da Administración Xeral do Estado, así como o disposto na Sentenza do Tribunal Supremo de 24/06/2019, sobre a cobertura de postos de traballo en comisión de servizos, considerando as competencias delegadas por Resolución do 01/08/2019, en relación coas previstas nos artigos 34. g, 101 e 102 da Lei 7/85, do 2 de abril, reguladora das bases de réxime local, RESOLVO aprobar a convocatoria de provisión temporal dun posto de traballo de xefatura de Servizos administrativos de Infraestruturas e Vías Provinciais da Deputación Provincial de Pontevedra en comisión de servizos, e que se desenvolverá conforme ás seguintes: Esta convocatoria ten por obxecto cubrir temporalmente un posto de traballo de xefatura de Servizos administrativos de Infraestruturas e Vías Provinciais en comisión de servizos. Poderán concorrer as persoas aspirantes que ademais do requisitos xerais previstos no artigo 56 do Texto Refundido da Lei do Estatuto Básico do Empregado Público, reúnan as seguintes condicións: a) Ser funcionario/a de carreira do Estado, das Comunidades Autónomas ou Entidades Locais en corpo ou escala clasificado no grupo A1 de técnico de administración xeral. b) Estar en posesión do título de licenciatura ou grao en Dereito, Económicas, Ciencias Empresariais, ADE, Ciencias Políticas ou equivalente. c) Acreditar competencia e experiencia profesional directamente relacionada coa área funcional da actividade á que pertence o posto durante un mínimo de dous anos. O posto de traballo convocado en comisión de servizos configurarse na RPT de persoal funcionario coas seguintes características: As persoas interesadas en participar neste procedemento selectivo deberán presentar no Rexistro da Deputación Provincial de Pontevedra o modelo de solicitude, xunto coa seguinte documentación: a) DNI ou documento que acredite a nacionalidade. b) Certificación que acredite a condición de funcionario/a de carreira do grupo A1 e a experiencia profesional requirida. c) Curriculum vitae no que consten os títulos académicos, experiencia profesional, coñecementos específicos, formación e demais méritos relacionados co posto de traballo convocado. d) E demais documentación acreditativa dos méritos alegados Igualmente, poderá presentarse a solicitude e demais documentos segundo o establecido no artigo 16 da Lei 39/2015, de 1 de outubro, de procedemento administrativo común das administracións públicas. O modelo de solicitude pódese descargar na páxina web da Deputación (https://sede.depo. gal). O prazo de presentación é de 10 días hábiles, contados a partir do seguinte ao da publicación desta convocatoria no Boletín Oficial da Provincia (BOPPO). Concluído o prazo de presentación de solicitudes, o Servizo de Recursos Humanos unha vez verificado o cumprimento dos requisitos esixidos nestas bases, dará traslado do expediente ao deputado delegado do Servizo de Infraestruturas e Vías Provinciais para a valoración das solicitudes presentadas e a formulación da correspondente proposta de selección, a favor da persoa candidata que mellor se adecúe ao perfil do posto de traballo convocado en base a criterios de idoneidade e tendo en conta o nivel de coñecementos e experiencia na area funcional á que pertence o referido posto, (ou a declaración do posto como deserto). A designación da persoa proposta polo deputado delegado de área estará condicionada á emisión de informe favorable da Administración de orixe da persoa funcionaria. Recibida a autorización da comisión de servizos pola Administración á que pertenza a persoa proposta polo deputado delegado de área, o deputado delegado de persoal procederá á designación da persoa seleccionada, o que deberá estar motivado con referencia ao cumprimento dos requisitos, a observancia do procedemento e á competencia para o nomeamento. A resolución desta convocatoria farase pública na páxina web da Deputación Provincial. A provisión temporal do posto de traballo ofertado realizarase en comisión de servizos de carácter voluntario. O tempo de permanencia en tal situación será o establecido legalmente, salvo que desapareza a reserva e se convoque o posto para a súa provisión polo procedemento regulamentario ou se inclúa a praza afectada na seguinte oferta de emprego público para a súa cobertura por quenda libre. Se a comisión de servizos non implica cambio de residencia da funcionaria ou funcionario, o cese e toma de posesión deberá producirse no prazo de tres días hábiles, a contar desde o seguinte ao da notificación da resolución; se implica cambio o prazo será de cinco días hábiles. Contra esta resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que o ditou, no prazo dun mes, a contar desde o día seguinte ó da súa publicación, de conformidade co establecido na Lei 39/2015, do 1 de outubro, do procedemento administrativo común das Administracións Públicas, ou poderán impugnala directamente perante o Xulgado do Contencioso administrativo competente no prazo de dous meses, contados a partir da mesma data, segundo o establecido na Lei 29/98, de 13 de xullo, reguladora da xurisdición contencioso-administrativa. O Deputado Delegado. O Secretario.